Rabuk

Rabuk () diertikan sebagai kepingan kayu halus digunakan sebagai bahan bakar untuk memulakan suatu unggun api. Ia sering dinyalakan dengan alat tertentu yang membolehkan pembakaran menghasilkan api seperti pemantik, batu api atau gobek api.

Sebarang benda yang mudah terbakar boleh dijadikan rabuk termasuk ranting kecil, daun dan rumput kering, kertas, kapas malah juga kain.

Kata rabuk diturunkan hasil metatesis kata akar Proto-Melayu-Polinesia *baruk (barangkali dipengaruhi akhiran *-buk₁ dalam perkataan seperti habuk) yang asalnya merujuk kepada sejenis kulat yang hidup pada pokok kabung. Dalam bahasa Yami dan Itbayat, maksudnya berubah kepada pokok Zanthoxylum integrifoliolum di mana serabut akarnya digunakan sebagai bahan bakar untuk tujuan ini.

 Rujukan